Diari Oficial de la Generalitat Valenciana


Sumari del DOGV 3134, del 02-12-1997 (1997/12151)

DECRET 293/1997, de 25 de novembre, del Govern Valencià pel qual es modifica el Reglament Orgànic i Funcional de la Conselleria de Cultura, Educació i Ciència.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/11/25/293/dof/vci/html**

### Dades del document

Número de DOGV
:   3134

Data del DOGV
:   02-12-1997

Secció del DOGV
:   DISPOSICIONS GENERALS

Número del document
:   1997/12072


Data del document
:   25-11-1997

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 293/1997, de 25 de novembre, del Govern Valencià pel qual es modifica el Reglament Orgànic i Funcional de la Conselleria de Cultura, Educació i Ciència. [97/C12117]
  
Pel Decret 32/1997, de 26 de febrer, el Govern Valencià va aprovar el Reglament Orgànic i Funcional de la Conselleria de Cultura, Educació i Ciència.
  
Aquest decret delimita en l'article 19 les funcions corresponents a la Direcció General d'Ensenyaments Universitaris i Investigació.
  
El temps transcorregut des de l'aprovació d'aquest decret ha evidenciat la necessitat d'introduir algunes modificacions en la relació de funcions atribuïdes a aquest òrgan a fi de poder dur a terme una gestió mes eficaç i d'acord amb l'estructura organitzativa establida.
  
En virtut d'això, i a proposta del conseller de Cultura, Educació i Ciència, amb la prèvia deliberació del Govern Valencià, en la reunió del dia 25 de novembre de 1997,
  
DECRETE
  
Article únic
  
Es modifica l'article 19 del Decret 32/1997, de 26 de febrer, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència, que quedarà redactat en els termes següents:
  
"Secció cinquena
  
De la Direcció General d'Ensenyaments Universitaris i Investigació
  
Article 19
  
La Direcció General d'Ensenyaments Universitaris i Investigació és el centre directiu al qual correspon, sota la direcció superior del conseller, proposar, gestionar, executar i avaluar la política en matèria d'ensenyaments universitaris i d'investigació científica, i amb aquesta finalitat se li atribueixen les funcions següents:
  
1. Estudiar, analitzar, proposar i gestionar el procediment i els mitjans de finançament dels recursos que els centres universitaris i d'investigació necessiten per al desenvolupament dels seus fins, de conformitat amb les normes pressupostàries.
  
2. Elaborar els estudis sobre les partides pressupostàries destinades al finançament dels centres universitaris i d'investigació, en l'àmbit de la programació plurianual.
  
3. Realitzar el seguiment i el control del desenvolupament i execució del pla d'inversions plurianual de cadascuna de les universitats, i també aprovar la seua reprogramació anual, amés d'establir el procediment necesaris.
  
4. Autoritzar, d'acord amb allò establit en l'article 54.3.f de la Llei Orgànica 11/1993, de 25 d'agost, de Reforma Universitària, les operacions de crèdit que, per al finançament de les seus despeses dŽinversions, hagen concertat les universitats, amb l'informe previ favorable de la Conselleria d'Economia, Hisenda i Administració Pública.
  
5. Autoritzar a les universitats valencianes les operacions de disposició de fons previstes en el sistema de finançament de les infrastructures contingudes en el pla d'inversions de cada universitat prèviament aprovat.
  
6. Establir, en desplegament d'allò acordat pel Govern Valencià, les instruccions necessàries per a la correcta execució i control de les operacions de crèdit, financeres i de disposició de fons del sistema de finançament de les inversions de les universitats públiques vigent en cada moment.
  
7. Tramitar les propostes de creació, supressió, modificació, adscripció i integració, segons escaiga, d'universitats, facultats, escoles tècniques superiors, escoles universitàries, instituts universitaris, col·legis universitaris i col·legis majors; i també dels altres centres universitaris la creació dels quals no corresponga a les universitats.
  
8. Formular la proposta de taxes o preus públics dels estudis universitaris conduents a titulacions oficials.
  
9. Proposar i gestionar les convocatòries de beques i ajuts a la investigació, i també les relatives a estudis de nivell universitari la competència dels quals corresponga a la Generalitat Valenciana.
  
10. Elaborar els estudis per a la formulació de la política universitària i d'investigació, de manera que, respectant l'autonomia universitària, responga a les necessitats socials, econòmiques i científiques de la Comunitat Valenciana.
  
11. Programar i ordenar la investigació científica i proposar la creació dels òrgans i la infrastructura necessària per a aquesta.
  
12. Proposar l'establiment i la coordinació de relacions en matèria d'universitats i investigació amb organismes de l'administració de l'estat, d'altres comunitats autònomes i de l'estranger.
  
13. Exercir les competències que l'ordenament jurídic atribueix a l'administració educativa en matèria universitària, en l'àmbit de la Comunitat Valenciana, llevat de les que corresponguen al conseller o al Govern Valencià.
  
14. Tramitar, proposar i, en general, executar els actes de gestió econòmica i administrativa que li corresponguen, dins l'àmbit funcional del centre directiu i d'acord amb les disposicions i instruccions dictades pels òrgans competents.
  
15. Elaborar, emetre informes i proposar disposicions sobre matèries del seu àmbit funcional, i també dictar resolucions, circulars i instruccions en assumptes de la seua competència.
  
16. Qualsevol altra que li encomane el conseller o que li atribuïsquen les disposicions vigents."
  
DISPOSICIÓ FINAL
  
Aquest decret entrarà en vigor l'endemà del dia de la publicació en el Diari Oficial de la Generalitat Valenciana.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI